Diari Oficial de la Generalitat Valenciana


Sumari del DOGV 4412, del 07-01-2003 (2003/45)

RESOLUCIÓ de 20 de desembre de 2002, del Rectorat de la Universitat Jaume I de Castelló, per la qual es convoca concurs públic per a cobrir places de personal docent contractat (convocatòria ordinària segon semestre, curs acadèmic 2002/03).
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4412

Data del DOGV
:   07-01-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/45


Data del document
:   20-12-2002

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * personal docent
    * biologia
    * ensenyament d'idiomes
    * concurs administratiu
    * enginyer
    * informàtica
    * professió de la comunicació
    * belles arts
    * professió paramèdica
    * lingüística

RESOLUCIÓ de 20 de desembre de 2002, del Rectorat de la Universitat Jaume I de Castelló, per la qual es convoca concurs públic per a cobrir places de personal docent contractat (convocatòria ordinària segon semestre, curs acadèmic 2002/03). [2003/A45]
  
La Universitat Jaume I de Castelló convoca concurs públic per a cobrir places de personal docent contractat per al segon semestre del curs acadèmic 2002/03, que es detallen en l'annex adjunt, d'acord amb les següents bases:
  
Primera. Normes generals
  
Aquest concurs es regirà pel que disposa la Llei orgànica d'universitats 6/2001 (des d'ara LOU), de 21 de desembre (BOE de 24 de desembre de 2001), i les disposicions d'igual o inferior rang en tot allò que no s'opose al que es preveu en la llei anterior; pel decret 174/2002, de 15 d'octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari (DOGV de 22 d'octubre de 2002); els estatuts d'aquesta Universitat i el que es disposa en aquestes bases.
  
Segona. Requisits
  
2.1 De caràcter general
  
a) Tenir complerts els 18 anys i no superar l'edat de jubilació.
  
b) No patir malaltia ni defecte físic o psíquic que impedisca l'exercici de les funcions corresponents a les places convocades.
  
c) No haver estat separat mitjançant expedient disciplinari del servei de l'administració de l'estat o de l'administració autonòmica o local, ni trobar-se inhabilitat per a l'exercici de funcions públiques.
  
d) Estar en possessió d'una titulació superior, o la titulació específica que, si escau, s'indique en el perfil de les places de l'annex I.
  
2.2 De caràcter específic
  
Per a accedir a les places d'ajudant:
  
Estar en possessió del reconeixement de la suficiència investigadora, regulat en l'article 6 del Reial Decret 558/1998, de 30 d'abril, i la Normativa sobre els Estudis de Doctorat de la Universitat Jaume I; o haver superat totes les matèries d'estudi que es determinen en els criteris als quals fa referència l'article 9 del Decret 174/2002 i amb la finalitat principal de completar la seua formació investigadora.
  
Per a accedir a places de professor associat:
  
D'acord amb l'article 10 del Decret 174/2002, hauran de ser especialistes de reconeguda competència que acrediten estar exercint, fora de l'àmbit universitari, una activitat remunerada laboral, professional o en l'administració pública, per a les quals capacite el títol acadèmic que l'interessat posseeix, durant un període mínim de tres anys dins dels cinc anteriors a la seua contractació.
  
No es podran contractar com a professors associats personal docent i investigador funcionari en actiu qualsevol que siga la universitat en la qual presten els seus serveis, ni aquelles altres persones pertanyents a la pròpia comunitat universitària.
  
2.3 El compliment d'aquests requisits haurà d'estar referit a la data en què acabe el termini de presentació de les sol·licituds de participació.
  
Tercera. Presentació de sol·licituds
  
Les sol·licituds s'han de presentar al Registre General de la Universitat Jaume I, edifici de Rectorat i Serveis Centrals, campus del Riu Sec, horari: de dilluns a divendres, de 09.00 a 14.00 hores i de 17.00 a 19.00 hores (del 23 de desembre de 2002 fins el 6 de gener de 2003, l'horari serà de dilluns a divendres 09.00 a 14.00 hores), així com als registres enumerats en l'article 38.4 de la Llei 30/1992 (BOE de 27 de novembre) de Règim Jurídic de les Administracions Públiques i del Procediment Administratiu Comú.
  
Cada sol·licitud haurà d'anar acompanyada d'un únic exemplar de la documentació següent:
  
- Fotocòpia del document nacional d'identitat o del passaport.
  
- Fotocòpia del títol acadèmic o resguard d'haver-ne abonat els drets d'expedició. En cas de titulacions estrangeres, s'haurà d'acreditar l'homologació corresponent del Ministeri d'Educació, Cultura i Esport. Per a places d'ajudant, a més, fotocòpia del reconeixement de la suficiència investigadora.
  
- Curriculum vitae, segons el model que es facilitarà en el Registre General de la Universitat i en l'adreça http://sic.uji.es/serveis/rec-hum/conv-pdi/inst.html.
  
- Fotocòpia del certificat de l'expedient acadèmic.
  
- Un exemplar de les publicacions.
  
Per a places de professor associat s'acreditarà l'exercici de l'activitat professional remunerada, fora de l'àmbit universitari i durant el període requerit amb la següent documentació:
  
- El professional que treballa per compte propi haurà de presentar fotocòpia del pagament de l'impost d'activitats econòmiques o fotocòpia de les declaracions trimestrals dels pagaments a compte de l'impost sobre la renda de les persones físiques (IRPF).
  
- El professional que treballa per compte d'altri haurà de presentar fotocòpia de contractes segellats o informe de vida laboral expedit per la Tresoreria General de la Seguretat Social.
  
- Els empleats públics (funcionaris o laborals) de fora de l'àmbit universitari, hauran de presentar un certificat de serveis prestats.
  
Les instàncies presentades en les oficines de correus hauran de complir el procediment establert en l'article 205.3 del Reglament dels serveis de correus: les instàncies es presentaran en sobre obert perquè l'empleat estampe el segell de data en la part superior esquerra de les sol·licituds, i hi haurà de figurar clarament el nom de l'oficina i la data.
  
Quarta. Documents acreditatius de cadascun dels mèrits al·legats en el currículum
  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte en la resolució del concurs.
  
Les persones que opten a mes d'una plaça hauran de presentar una sol·licitud per cadascuna d'aquestes, acompanyada en cada cas de la documentació complementària.
  
Cinquena. Termini de presentació de les sol·licituds
  
El termini de presentació de sol·licituds serà fins el 20 de gener de 2003.
  
Sisena. Comissions de contractació
  
Les comissions de contractació tindran l'estructura que figura en l'annex II d'aquesta convocatòria. Estaran compostes per funcionaris dels cossos docents universitaris o professors contractats doctors i, si escau, professors col·laboradors, de la mateixa universitat o d'altres universitats o centres d'investigació que hauran d'estar en possessió del grau de doctor en el cas dels concursos a places corresponents a figures contractuals per a les quals s'exigisca el requisit d'aquest grau acadèmic.
  
Els membres de les comissions s'abstindran d'intervenir quan es donen algunes de les circumstàncies previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president/a podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.
  
Les comissions resoldran totes els dubtes que puguen sorgir en l'aplicació de les normes, així com les que puguen donar-se en els casos no previstos.
  
El procediment d'actuació de les comissions s'ajustarà en tot moment al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Setena. Accés electrònic
  
Es pot accedir a tota la informació de la convocatòria, bases, instàncies i barems en l'adreça: http://sic.uji.es/serveis/rec-hum/conv-pdi.
  
Huitena. Barems
  
El barem aplicable en aquesta convocatòria, aprovat en la sessió número 42 de la Junta de Govern de 3 de maig de 2002, figura en l'annex III.
  
Novena. Resolució del concurs
  
El concurs de les places relacionades en l'annex I es resoldrà durant la segona quinzena del mes de gener i la primera del mes de febrer de 2003. Les comissions de contractació es reserven el dret d'avaluar mitjançant una entrevista personal els candidats amb millor puntuació.
  
El resultat del concurs s'exposarà en el tauler d'anuncis del Servei de Recursos Humans, edifici de Rectorat i Serveis Centrals i en la pàgina web de la universitat. L'adreça és: http://sic.uji.es/serveis/rec-hum/conv-pdi. La publicació en el tauler d'anuncis substituirà la notificació personal als interessats i produirà els mateixos efectes, d'acord amb el que disposa l'article 59.5.b de la Llei 30/92, de 26 de novembre.
  
Els aspirants seleccionats que ocupen un lloc de treball en el sector públic o privat, abans de la signatura del contracte, hauran de verificar, en el departament a què pertanya la plaça convocada a concurs, la jornada i l'horari de treball que li correspon d'acord amb el POD del departament. La contractació estarà condicionada a l'autorització de compatibilitat i a l'estricte compliment de l'horari en ambdós llocs de treball.
  
Segons la normativa del procediment abreujat, per a resoldre les necessitats de transformació i contractació de personal docent i investigador amb caràcter urgent, els departaments podran sol·licitar que es constituïsca una llista d'espera per a atendre imprevistos que es produïsquen durant el curs 2002/03, amb els aspirants admesos que complisquen els requisits de la convocatòria i que no hagen aconseguit plaça en aquest concurs. La inclusió en les llistes d'espera no atorgarà als aspirants cap dret a la contractació.
  
La signatura del contracte, de caràcter laboral temporal, haurà de produir-se abans de deu dies hàbils computables des de la data de publicació de la resolució del concurs. No obstant, els efectes del contracte seran de data d'inici del segon semestre del curs acadèmic 2002/03, 12 de febrer de 2003. Qualsevol situació que ho impedisca haurà de ser al·legada per escrit per la persona interessada. Si no és així i s'esgota el termini sense haver signat el contracte, la persona interessada perdrà el seu dret.
  
Deu. Funcions, durada i retribucions dels contractes
  
Ajudants
  
Les funcions dels ajudants seran les corresponents a completar la seua formació investigadora i col·laborar en les tasques docents del departament.
  
Els contractes laborals d'ajudants tindran una durada màxima de 4 anys.
  
Les retribucions íntegres mensuals, corresponents a l'any 2002, seran de 1.217.99 euros, amb el següent detall:
  
- Sou: 806.32 EUR.
  
- Complement de destinació: 411.67 EUR.
  
Es tindrà dret a dues pagues extraordinàries a l'any, d'acord amb la normativa vigent.
  
Professors associats
  
Les funcions del professorat associat seran exclusivament docents. La durada dels contractes laborals seran fins el 30 de setembre de 2003 o quan finalitzen les causes que van donar lloc a la seua contractació. Les retribucions íntegres mensuals seran les següents:
  
Professors associats Sou Complement Total
  
 de destinació mensual
  
Associat TP 12 hores 294,14 170,08 464,22
  
Associat TP 10 hores 245,14 141,75 386,89
  
Associat TP 8 hores 196,14 113,42 309,56
  
Associat TP 6 hores 147,07 85,00 232,07
  
Es tindrà dret a les pagues extraordinàries que corresponguen sempre que no es perceben a càrrec d'una altra administració pública.
  
Onze. Recursos
  
Contra aquesta resolució, que esgota la via administrativa, es podrà interposar un recurs contenciós administratiu davant el Jutjat Contenciós Administratiu de Castelló, en el termini de dos mesos comptadors a partir de l'endemà de la seua publicació en el Diari Oficial de la Generalitat Valenciana.
  
No obstant l'anterior, les persones interessades podran interposar un recurs de reposició davant el rector en el termini d'un mes comptador des de l'endemà de la seua publicació; en aquest cas no es podrà interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Contra els acords de la Comissió de Contractació es podrà interposar recurs d'alçada davant el rector en el termini d'un mes comptador des de l'endemà de la seua publicació o notificació, d'acord amb els articles 107 i següents de la Llei 30/1992, de 26 de novembre.
  
Tot l'anterior, sense perjudici que s'interpose qualsevol altre recurs que es considere convenient.
  
Castelló de la Plana, 20 de desembre de 2002.- El rector, i per delegació de signatura (Resolució de 18.07.2002), el vicerector de Professorat i Benestar Social: Manuel Chust Calero.
  
ANNEX II
  
1. El vicerector de Professorat i Benestar Social, o persona en qui delegue.
  
2. El degà o director de centre o persona en qui delegue.
  
En cap cas podran pertànyer els membres nats abans indicats al departament de la plaça convocada a concurs.
  
3. Un representant del departament al qual s'adscriu la plaça, designat, juntament amb un suplent, pel consell del departament. Excepte en els casos en què el departament estiga constituït per una única àrea de coneixement, en el cas que el representant pertanya a aqueixa àrea de la plaça convocada a concurs, haurà d'abstenir-se de participar, i serà substituït pel suplent o per un altre representant que, excepcionalment, designe el departament.
  
4. Dos representants de l'àrea de coneixement a la qual s'adscriu la plaça, elegits juntament amb dos suplents, pel consell de departament.
  
5. Un representant del professorat designat per la Junta de Personal docent i investigador.
  
ANNEX III
  
Barem ajudant
  
A) Expedient: fins a 25 punts
  
Expedient acadèmic: fins a 5 punts
  
Estudis de tercer cicle (expedient de tercer cicle, treball d'investigació, DEA): fins a 5 punts
  
Títol de doctor: fins a 10 punts
  
Altres títols universitaris (diplomatura, llicenciatura, grau de llicenciatura, màster, postgrau) fins a 5 punts
  
B) Beques de formació personal investigador o homologades i estades en altres universitats o centres d'investigació: fins a 20 punts
  
C) Investigació: fins a 30 punts
  
(articles, llibres, capítols de llibres, comunicacions en congressos, participació en projectes d'investigació)
  
D) Docència universitària: fins a 10 punts
  
(inclou la valoració de la qualitat de l'ensenyament de la universitat d'origen)
  
E) Valencià: fins a 5 punts
  
(acreditació oficial)
  
F) Llengües d'interès científic: fins a 5 punts
  
(acreditació oficial)
  
G) Altres mèrits: fins a 5 punts
  
(premis, distincions honorífiques, activitat professional extrauniversitària, informàtica, innovació educativa, etc.)
  
S'aplicarà coeficient corrector segons la relació amb el perfil de la plaça.
  
Queden exclosos d'aquesta aplicació els apartats E, F i G
  
Barem associat
  
A) Activitat professional extrauniversitària vinculada a l'àrea de coneixement (\*) fins a 35 punts
  
B) Expedient: fins a 20 punts
  
Expedient acadèmic, altres títols universitaris (diplomatura, llicenciatura, grau de llicenciatura, màster, postgrau). Beques FPI i homologades i estades en altres universitats o centres d'investigació estrangers.: fins a 5 punts
  
Estudis de tercer cicle (expedient de tercer cicle, treball d'investigació, DEA): fins a 5 punts
  
Títol de doctor: fins a 10 punts
  
C) Investigació: fins a 20 punts
  
(articles, llibres, capítols de llibres, comunicacions en congressos, participació en projectes d'investigació)
  
D) Docència universitària: fins a 10 punts
  
(inclou la valoració de la qualitat de l'ensenyament de la universitat d'origen)
  
E) Valencià: fins a 5 punts
  
(acreditació oficial)
  
F) Llengües d'interès científic: fins a 5 punts
  
(acreditació oficial)
  
G) Altres mèrits: fins a 5 punts
  
(premis, distincions honorífiques, activitat professional extrauniversitària, informàtica, innovació educativa, etc.)
  
(\*) La docència no universitària només es podrà valorar fins a un màxim de 10 punts.
  
S'aplicarà coeficient corrector segons la relació amb el perfil de la plaça.